සම්බුදු සසුනේ චිරස්ථිතියටත්, රටේ අභිවෘද්ධියටත් සිදු කළ මහා මෙහෙවර අගයා රුහුණු මාගම්පත්තුවේ ප්‍රධාන සංඝනායක පදවියටත්, ඌව විශ්වවිද්‍යාලයේ කුලපති ධුරයටත් පත්වන්නට තරම් උන්වහන්සේ භාග්‍යවන්ත වෙමින් පැවිදි දිවියේ අමරණීය මං සලකුණු රැසක් තබන්නට සමත්කම් දැක්වූහ.දේශපාලන කරළියට පා තබා ලාබාලතම මන්ත්‍රීවරයා වශයෙන් මා පාර්ලිමේන්තුවට තේරී පත් වූ දා පටන් මේ රටේ පස්වෙනි විධායක ජනාධිපතිවරයා වශයෙන් පත්ව අද දක්වා පැමිණි ගමන් මගේ දී අපේ නාහිමියන් වහන්ස්ගෙන් මා ලද අවවාද අනුශාසනා මා හට අතිශයින් ප්‍රයෝජනවත් වූ බව ශෝකාකූල වූ මේ අවස්ථාවේ දී මා යළි යළිත් මෙනෙහි කරනු ලබන්න් උන්වහන්සේ වෙත පුදනු ලබන උතුම් පූජෝපහාරයක් වශයෙනි.සම්බුද්ධ ශාසනයේ චිරස්ථිතිය පතා අනුපමේය සේවාවක් සිදු කරමින් සිටියදී අපවත් වී වදාළ ගෞරවාර්හ අලුත්වැව සෝරත නායක ස්වාමීන්ද්‍රයාණන් වහන්සේට උතුම් වූ නිවන් සුව අත්වේවා!